CELEX: 62021CN0477
Language: da
Date: 2021-08-03 00:00:00
Title: Sag C-477/21: Anmodning om præjudiciel afgørelse indgivet af Miskolci Törvényszék (Ungarn) den 3. august 2021 — IH mod MÁV-START Vasúti Személyszállító Zrt.

22.11.2021   
            
            
               DA
            
            
               Den Europæiske Unions Tidende
            
            
               C 471/19
            
         
      Anmodning om præjudiciel afgørelse indgivet af Miskolci Törvényszék (Ungarn) den 3. august 2021 — IH mod MÁV-START Vasúti Személyszállító Zrt.
      (Sag C-477/21)
      (2021/C 471/27)
      Processprog: ungarsk
      
         Den forelæggende ret
      
      Miskolci Törvényszék
      
         Parter i hovedsagen
      
      
         Sagsøger: IH
      
         Sagsøgt: MÁV-START Vasúti Személyszállító Zrt.
      
         Præjudicielle spørgsmål
      
      
                  1)
               
               
                  Skal artikel 5 i direktiv 2003/88/EF, sammenholdt med artikel 31, stk. 2, i Den Europæiske Unions charter om grundlæggende rettigheder (chartret), fortolkes således, at den daglige hviletid (1) i artikel 3 [i det nævnte direktiv] er en del af den ugentlige hviletid?
               
            
                  2)
               
               
                  Eller skal artikel 5 i direktiv [2003/88], sammenholdt med chartrets artikel 31, stk. 2, derimod fortolkes således, at den nævnte artikel, henset til direktivets formål, alene fastlægger den minimale ugentlige hviletid, dvs. skal den ugentlige hviletid have en varighed på mindst 35 sammenhængende timer, såfremt der ikke foreligger objektive eller tekniske betingelser eller betingelser vedrørende arbejdets tilrettelæggelse, der udelukker dette?
               
            
                  3)
               
               
                  Skal artikel 5 i direktiv [2003/88], sammenholdt med chartrets artikel 31, stk. 2, fortolkes således, at når medlemsstatens lovgivning og den gældende kollektive overenskomst fastlægger, at der skal ydes en sammenhængende ugentlig hviletid på mindst 42 timer, er det også obligatorisk, efter et arbejde, der er gennemført på arbejdsdagen, der ligger før den ugentlige hviletid, at yde den daglige hviletid på 12 timer, der er garanteret sammen med den ugentlige hviletid i medlemsstatens lovgivning desangående og i den gældende kollektive overenskomst, såfremt der ikke foreligger objektive eller tekniske betingelser eller betingelser vedrørende arbejdets tilrettelæggelse, der udelukker dette?
               
            
                  4)
               
               
                  Skal artikel 3 i direktiv [2003/88], sammenholdt med chartrets artikel 31, stk. 2, fortolkes således, at en arbejdstager også har ret til en minimumshvileperiode, der skal ydes i løbet af 24 timer, såfremt den pågældende arbejdstager uanset grund ikke skal arbejde de følgende 24 timer?
               
            
                  5)
               
               
                  Såfremt det fjerde spørgsmål besvares bekræftende, skal artikel 3 og 5 i direktiv [2003/88], sammenholdt med chartrets artikel 31, stk. 2, da fortolkes således, at den daglige hviletid skal ydes forud for den ugentlige hviletid?
               
            
         (1)  EUT 2003, L299, s. 9.